Document ID: /roh_data/filtered/fineweb-2-filterrobots_roh.jsonl.gz/47891

Durant trais dis èn en Val Müstair las cursas dals campiunadis svizzers da passlung. Ils organisaturs da las cursas da Tour de ski han era anc organisà las concurrenzas naziunalas. Uschia pon ins profitar da l'infrastructura, surtut da la naiv artificiala ch'ins ha producì.
Grazia a la naiv artificiala èsi ussa insumma pussaivel da far cursas da passlung. Las temperaturas èn numnadamain uschè autas che las parts dal traject cun naiv natirala ch'ins vuleva duvrar per la cursa da 50 kilometers èn luadas.
La cursa da 50 kilometers è perquai sin il traject da 2,5 kilometers ch'ins aveva preparà er per las cursas sin distanza dal Tour de ski. Sche la cursa po propi ir sur 50 kilometers n'è anc betg cler.
RR actualitad 12:00